
Riigivara Narva linna omandisse taotlemine 

(Kalda tn 9, Narva) 

Narva Linnavalitsus võtab vastu protokollilise otsuse:

1. Taotleda Narva Linnavolikogult otsuse „Riigivara Narva linna omandisse taotlemine (Kalda tn 9, Narva)“ vastuvõtmist vastavalt lisatud Narva Linnavolikogu otsuse eelnõule.

2. Volitada Narva abilinnapead Natalja Šibalova’t antud küsimust ette kandma Narva Linnavolikogu istungil.

Riigivara Narva linna omandisse taotlemine 

(Kalda tn 9, Narva)

1. Asjaolud ja menetluse käik

Narva Linnavalitsus pidas Haridus- ja Teadusministeeriumiga läbirääkimisi, mille käigus arutati võimalusi Narvas aadressil Kalda 9 asuva riigivara (üks Narva Kutseõppekeskusele kuuluvatest hoonetest, katastritunnus 51105:004:0202, maa sihtotstarve – ühiskondlike ehitiste maa 100%, pindala 8 956 m2) tasuta üleandmiseks Narva linna omandisse. Nimetatud riigivara valitseja on Haridus- ja Teadusministeerium. Riigivara linna omandisse võtmiseks on vaja ka Narva Linnavolikogu nõusolekut.

Kinnistu kavatsetakse kasutada Narva linna kooli süsteemi arendamiseks. Hoone on remonditud, aga paljud Narva linna koolid on vajavad remonti.

Eelnimetatud riigivara üleandmist arutati Narva Linnavalitsuse linnavarakomisjoni koosolekul 16.05.2012 (protokoll nr 6), kus otsustati:

1. Soovitada taotleda Haridus- ja Teadusministeeriumilt Narvas aadressil Kalda 9 asuva riigivara tasuta üleandmist Narva linna omandisse. 
2. Narva Linnavalitsuse Linnavara- ja Majandusametil esitada antud küsimus Narva Linnavalitsuse istungile protokollilise otsuse vastuvõtmiseks.

2. Õiguslikud alused

Tulenevalt Kohaliku omavalitsuse korralduse seaduse § 22 lg 1 p-st 6 kuulub linnavara valitsemise korra kehtestamine linnavolikogu ainupädevusse.

Vastavalt Narva Linnavolikogu 21.05.2005 määruse nr 20/57 „Linnavara eeskiri” (edaspidi Linnavara eeskiri) punktile 32 linnavara omandatakse tulenevalt linna elanike huvidest ja  Linnavara eeskirja punkti 33., 33.7 kohaselt on linnavara omandamise viisideks muud seaduses sätestatud viisid. Antud juhul toimub linnale vara omandamine riigivaraseaduses (edaspidi RVS) sätestatud korras.

RVS § 29 lg 2 kohaselt riigivara võib võõrandada, kui vara on vajalik käesoleva seaduse § 33 lõike 1 punktides 1–4 nimetatud isikutele avalike ülesannete täitmiseks või punktides 5–7 nimetatud juhtudel.

RVS § 33 lg 1 p 1 kohaselt riigivara, välja arvatud väärtpaberi võib tasuta või alla hariliku väärtuse võõrandada, kui vara on vajalik kohaliku omavalitsuse üksusele tema seadusest tulenevate ülesannete täitmiseks või ettevõtluskeskkonna arendamiseks.
KOKS § 6 lg 2 kohaselt omavalitsusüksuse ülesanne on korraldada antud vallas või linnas koolieelsete lasteasutuste, põhikoolide, gümnaasiumide ja huvikoolide, raamatukogude, rahvamajade, muuseumide, spordibaaside, turva- ja hooldekodude, tervishoiuasutuste ning teiste kohalike asutuste ülalpidamist, juhul kui need on omavalitsusüksuse omanduses. 

 Antud juhul on Narvas Kalda tn 9 asuva kinnistu omandamine vajalik seoses sellega, et hoone on remonditud, aga paljud Narva linna koolid on vajavad remonti. Kinnistu kavatsetakse kasutada Narva linna kooli süsteemi arendamiseks.
RVS § 37 lg 1 kohaselt Riigivara võõrandamise otsustab riigivara valitseja (antud juhul Haridus- ja Teadusministeerium).

Kohaliku omavalitsuse seaduse § 22 lõike 2 kohaselt seadusega kohaliku omavalitsuse, kohaliku omavalitsusüksuse või kohaliku omavalitsusorgani pädevusse antud küsimusi otsustab kohaliku omavalitsuse volikogu, kes võib delegeerida nende küsimuste lahendamise valitsusele. Seega tuleb Narva Linnavolikogul otsustada Haridus- ja Teadusministeeriumile taotluse esitamine Narvas Kalda tn 9 asuva kinnisasja tasuta võõrandamiseks Narva linnale.  

3. Otsus

3.1. Taotleda Haridus- ja Teadusministeeriumi valitsemisel oleva riigivara (kinnisasi) asukohaga Ida-Viru maakond, Narva linn, Kalda tn 9 (registriosa nr 3763009, katastritunnus 51105:004:0202, pindala 8956 m2, sihtotstarve – Ühiskondlike ehitiste maa 100%) tasuta võõrandamist Narva linna omandisse linna kooli süsteemi arendamiseks.
3.2. Narva Linnavalitsusel esitada Haridus- ja Teadusministeeriumile käesolev volikogu otsus koos vajalike lisamaterjalidega ning korraldada taotlemisega seotud toimingud. 
4. Rakendussätted
4.1. Narva Linnavolikogu kantseleil teha otsus teatavaks Narva Linnavalitsusele.

4.2. Otsus jõustub seadusega sätestatud korras.

4.3. Otsust võib vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.

